Vabljeni na 1. BLEJSKI KOLESARSKI KROG,

ki ga Turistična društva Bled, Bohinjska Bela, Ribno in Zasip organiziramo

ob zaključku evropskega tedna mobilnosti in evropskem dnevu brez avtomobila,

**v soboto, 22. 9. 2018 ob 10.00 uri.**

Zbirno mesto: Info center Triglavska roža Bled

Trasa: Bled – Zasip – Bohinjska Bela – Selo

Dolžina trase: 20 km

Višinska razlika: 245 m

Zahtevnost: Lahka

Vožnja bo potekala v skupini, po kolesarskih poteh ali manj prometnih cestah. Trasa je primerna za gorska in treking kolesa, tudi električna, zaradi nezahtevnosti pa je primerna za vsakogar. Ker del naše poti poteka po makadamski gozdni cesti, ni primerna za cestna kolesa. Kratki postanki za okrepčilo ali oglede znamenitosti bodo v Zasipu, kjer nam bodo člani TD Zasip ponudili dobrote iz prge (suhe hruške), na Bohinjski Beli si bomo ogledali novo pridobitev TD Bohinjska Bela – obnovljene stopnice v Iglici, na Selu pa se bomo ustavili pri Kralovem čebelnjaku in poskusili medene izdelke.

Pridružite se nam in pripeljite tudi svoje prijatelje!